section_heading: Stella
paragraph_text: Stella je prva glazbeno-dramska serija nastala u produkciji Nove TV 2013.godine. Autorica i kreativna producentica, te glavni pisac: Jelena Veljača. Urednik priče: Nada Mirković. Redatelji: Mladen Dizdar i Branko Ivanda. Glazbena produkcija: Ivana Husar Mlinac i Martina Tomičić. Direktor fotografije: Mišo Orepić. Jasmina (Sementa Rajhard) se prijavljuje na talent show ´Stella´ u nadi da će svojim izuzetnim pjevačkim sposobnostima osvojiti glavnu nagradu i tako spasiti majčin život. Majka je teško bolesna, a novčana nagrada obećana pobjedniku ´Stelle´ jedina je nada za njezino liječenje. Jasmini za pobjedu neće biti dovoljan rijetko viđeni talent jer njezina najveća suparnica Lana (Vanda Winter) je spremna na sve. I dok Jasminu na putu od trnja prema zvijezdama vodi borba za majčin život, Lana želi pobjedu kako bi osvojila majčinu ljubav. Zato ambiciozna i izrazito talentirana Lana nema namjeru prepustiti tron najbolje nikome. U seriji glume Sementa Rajhard, Vanda Winter, Ivan Glowatzky, Linda Begonja, Mladen Vulić, Bojana Gregorić Vejzović, Nebojša Glogovac, Stjepan Perić, Petra Dugandžić, Vedran Komerički.